./data/phi0914/phi00141/phi0914.phi00141.perseus-lat1.xml
Titus Livius (Livy)
Sempronius eodem tempore in Sardinia multis secundis proeliis Sardos perdomuit             quindecim milia hostium sunt caesa, omnes       Sardorum populi, qui defecerant, in dicionem redacti  stipendiariis veteribus       duplex vectigal imperatum exactumque;  ceteri       frumentum contulerunt  pacata provincia opsidibusque ex tota insula ducentis       triginta acceptis legati Romam, qui ea nuntiarent, missi, quique ab senatu       peterent, ut ob eas res ductu auspicioque Ti Semproni prospere gestas diis inmortalibus honos haberetur, ipsique decedenti       de provincia exercitum secum deportare liceret   senatus in aede Apollinis legatorum verbis auditis supplicationem in biduum       decrevit, et quadraginta maioribus hostiis consules sacrificare iussit,           Ti Sempronium proconsulem exercitumque eo anno in provincia manere